योगासन और उनके फायदे
योगासन और उनके फायदे
टीनेजर्स को रोज करने चाहिए ये 4 योगासन, एक्सपर्ट से जानें इनके फायदे
ससंगासन- Sasangasana. ससंगासन करने से बॉडी में ब्लड सर्कुलेशन बेहतर होता है। इससे बालों की ग्रोथ भी तेज होती और बाल हेल्दी बनते हैं। यह योगासन करने से मस्तिष्क में ब्लड सर्कुलेशन बेहतर होता है।
के नियमित अभ्यास से पोस्चर
यह आसन बेहद ही आसान और फायदेमंद योगासन है। इस <anchor>के नियमित अभ्यास से पोस्चर</anchor> सही होता है। इससे देर तक बैठे रहने पर भी शरीर में दर्द नहीं होता है। उष्ट्रासन करने से छाती खुलती है और सांस भरना और बाहर करना भी आसान होता है। अगर आपको कमर के नीचे हिस्से में दर्द रहता है, तो भी यह योगासन करना फायदेमंद होता है। ज्यादा देर गर्दन झुकाकर रखने से कंधे और गर्दन में दर्द हो जाता है। ऐसे में इस योगासन का अभ्यास फायदेमंद हो सकता है। इसके अभ्यास से कंधे, गर्दन और पीठ को फायदा मिलता है। साथ ही, यह पीठ के दर्द को कम करने में भी असरदार है।
खड़े होने पर आगे या पीछे को झुक जाता है शरीर तो करें ये 3 योगासन, ठीक होगा बॉडी पोश्चर और सीधी होगी रीढ़<!-- --> | <!-- -->yoga poses for right body posture by expert in hindi <!-- --> | OnlyMyHealth
Trending

# खड़े होने पर आगे या पीछे को झुक जाता है शरीर तो करें ये 3 योगासन, ठीक होगा बॉडी पोश्चर और सीधी होगी रीढ़

हर तरह के बॉडी पॉश्चर को ठीक करने के लिए अलग-अलग योगासन हैं। इन्हें घर पर ही करके आप अपना बॉडी पॉश्चर ठीक कर सकते हैं।

Meena Prajapati

- Written by: Meena Prajapati

- Updated at: Jul 29, 2021 14:55 IST

- SHARE

- FOLLOW

खड़े होने पर आगे या पीछे को झुक जाता है शरीर तो करें ये 3 योगासन, ठीक होगा बॉडी पोश्चर और सीधी होगी रीढ़

कुछ लोग कमर झुका कर चलते हैं। कुछ लोग पेट बाहर की तरफ निकालकर चलते हैं। तो कुछ लोगों की कमर वाला हिस्सा बाहर की तरफ निकला होता है। यह सभी गलत बॉडी पॉश्चर हैं। इस तरह से मेरुदंड का झुकाव-ए, मेरुदंड का झुकाव-बी और कूबड़ापन तीन तरह के बॉडी पॉश्चर होते हैं। इन बॉडी पॉश्चर को सही करने के लिए कई योगासन हैं। जिन्हें आप घर पर ही कर सकते हैं और अपने बॉडी पॉश्चर को ठीक कर सकते हैं। बॉडी पॉश्चर के ठीक न होने से आपकी रीढ़ की हड्डी टेढ़ी होने लगती है या फिर कंधे, कमर, गर्दन पर झुकाव आने लगता है। इन परेशानियों से छुटकारा पाने के लिए आप योगासन कर सकते हैं। इनोसेंस योगा की योग एक्सपर्ट भोली परिहार बता रही हैं सही बॉडी पॉश्चर के लिए योगासन।

## मेरुदंड का झुकाव-ए (lumbar lordosis) बॉडी पॉश्चर

लंबर का अर्थ का मतलब होता है कि हमारी लोअर बैक (पीछे से कमर वाला हिस्सा)। जब हमारे कमर वाला हिस्सा अंदर की ओर ज्यादा झुका हुआ होता है और उसमें ज्यादा कर्व आ जाता है, तो यह प्रॉब्लम करता है। इसलिए इसे लंबर लोर्डोसिस कहते हैं। मेरूदंड के लिए योगा बहुत लाभदायक है।

इससे हमारा बॉडी पॉश्चर गलत होता है। साथ ही साथ इसमें हमारे कमर वाले हिस्से पर दबाव पड़ता है। हमारी रीढ़ की हड्डी धीरे-धीरे अपनी सही शेप खोने लगती है। जिसकी वजह से धीरे-धीरे रीढ़ की हड्डी में समस्याएं आने लगती हैं।

## मेरुदंड का झुकाव बॉडी पॉश्चर को ठीक करने के लिए योगासन

### नौकासन

मेरुदंड झुकाव में हमारे कमर वाला हिस्सा अंदर की ओर झुक जाता है, जिसके कारण हमें लोअर बैक पेन, रीढ़ की हड्डी का झुकाव, गलत बॉडी पॉश्चर जैसी परेशानियां हो जाती हैं। नौकासन करने से हमारा मेरूदंड सामान्य व सही स्थिति में आ जाता है। मेरुदंड की शेप जैसे पहले थी धीरे-धीरे वैसी ही शेप में आने लगती है। साथ ही साथ लंबर लोर्डोसिस में हमारी कमर ज्यादा अंदर की ओर झुक जाती है। धीरे-धीरे हमारा वो कर्व कम होने लगता है। हमारा वो कर्व भरने लगता है। जिससे हमारा मेरुदंड व कमर सही स्थिति में आ जाती है। जिससे हमें ऊपर बताई गई समस्याओं का सामना नहीं करना पड़ता।

### करने का तरीका

- अपनी मैट पर दोनों पैरों को सामने ओर की खोलकर बैठ जाएं।
- पंजों को बाहर की तरफ खींच दें।
- अपने दोनों हाथों को जांघों के बगल में रखें।
- कमर को सीधा कर लें।
- अब धीरे से बगल से हाथों का सहारा लेते हुए एक-एक करके अपने दोनों पैरों को ऊपर की ओर उठाएं।
- हमारे दोनों हाथ जांघों के बगल में रहेंगे।
- हथेलियों का रुख एक-दूसरे की तरफ होगा।
- इस आसन में 25-30 सैकेंड होल्ड करें व धीरे से वापस आ जाएं।
- यदि आप शुरूआत कर रहे हैं तो अपनी क्षमता अनुसार ही होल्ड करें।
- इस आसन में सांसों की गति कुछ इस प्रकार होगी कि जब आप अपने पैरों व हाथों को ऊपर की उठाएंगे सांस भरते हुए उठाएंगे। वहीं जब आप वापस आएंगे तो सांस को छोड़ते हुए आएंगे। जितनी देर आप होल्ड करेंगे उस समय सांसें सामान्य रहेंगी। धीरे से वापस आकर विश्राम करें।
- नौकासन करने के अलावा आप मार्जरी आसन, दंडासन आदि कर सकते हैं।

## मेरुदंड का झकाव-बी (Sway Back) बॉडी पॉश्चर

मेरुदंड का झुकाव-बी में हमारी कमर वाला हिस्सा आगे की ओर चला जाता है। जो सामान्य स्थिति से अलग होता है। जिसके कारण हमारी पूरी रीढ़ की हड्डी पर दबाव पड़ता है। रीढ़ की हड्डी से संबंधित समस्याएं भी होने लगती हैं। मेरूदंड झुकाव में हमारा पूरा प्रेशर हमारी कमर पर तो होता ही है साथ ही साथ हमारा पेट भी आगे की ओर निकल जाता है। जिसकी वजह से हम स्वस्थ नहीं दिखते।

### मेरूदंड का झुकाव-बी के लिए योगासन

### सुप्त एकपाद राजकपोत आसन (lying One leg royal pigeon)

स्वे बैक के अंदर हमारा पेट वाला हिस्सा आगे की तरफ निकल जाता है। और हमारी रीढ़ की हड्डी पूरी आगे की तरफ मुड़ जाती है। इसमें हमारे कंधे हल्के से पूछे की ओर चले जाते हैं। जिसके कारण हमारा बॉडी पॉश्चर बिगड़ता है जिसके कारण हमारा संतुलन बिगड़ने लग जाता है। यदि आप सुप्त एकपाद राजकपोत आसन करते हैं तो इससे आपकी रीढ़ की हड्डी दोबारा से सही शेप में व सही जगह आने लगती है। स्वे बैक से हमें जो कमर में दर्द होता है, उससे भी राहत मिलती है। स्वे बैक में हिप्स में हल्का सा दबाव रहता है। सुप्त एकपाद राजकपोत आसन करने से हिप्स को अच्छा खिंचाव मिलता है, जिससे दर्द में राहत मिलती है। व हमारे हिप्स व लोअर बैक सही स्थिति में आ जाते हैं।

### करने का तरीका

- अपनी मैट पर पीठ के बल लेट जाएं।
- अपने दोनों पैरों को सीधा कर लें।
- अपने दोनों हाथों को कमर के बगल में रखें।
- धीरे से अपनी कमर वाले हिस्से को नीचे की तरफ दबाएं।
- एक-एक करके अपने हिप्स के पास ले आएं।
- अपने सीधे पैर के एड़ी को लेफ्ट घुटने के ऊपर रख दें। उसके बाद अपने दोनों हाथों से अपनी सीधी जांघ को अंदर की तरफ से पकड़ लें।
- अपनी दोनों पैर की जांघों को छाती के पास लाने की कोशिश करें। इससे आपके हिप्स व कमर में खिंचाव आएगा। कुछ देर यहीं होल्ड करें। व धीरे से वापस आएं। फिर इस आसन को दूसरे पैर से भी करें। व विश्राम करें।
- इस आसन को करते हुए हमारी सांसें सामान्य रहेंगी।

## कूबड़ापन (thoracic kyphosis) बॉडी पॉश्चर

कुछ लोगों का बॉडी पॉश्चर कूबड जैसा निकला हुआ होता है। थोरोसिक कोइफोसिस में हमारे कंधे आगे की ओर झुक जाते हैं। व हमारी पीठ वाला हिस्सा पीछे से ऊपर की ओर निकल जाता है। इसी पोजिशन को थोरोसिक काइफोसिस कहते हैं यानी कूबडपन। थोरोसिक काइफोसिस होने से हमारी रीढ़ की हड्डी उसकी सही आकृति खोने लगती है। हमारी रीढ़ की हड्डी शेप बिगड़कर सी शेप में हो जाती है। सी शेप सही आकृति नहीं है। इसके कारण हमारी गर्दन पर भी प्रेशर पड़ता है। साथ ही हमारे कंधे व चेस्ट पर भी प्रभाव पड़ता है।

### कूबड़ापन को दूर करने के लिए योगासन

### भुजंगासन

सी बॉडी शेप में हमारे कंधे आगे की ओर झुक जाते हैं तब पीछे से कूबड़ निकल आता है। जिससे हमारा सामान्य बॉडी पॉश्चर से अलग दिखने लगता है। यदि आप भुजंगासन करते हैं तो हमारे कंधे पीछे की ओर खींचते हैं, जिसके कारण हमारे कंधों का आगे की ओर झुकाव ठीक हो जाता है। साथ ही साथ भुजंगासन में हमारी स्पाइन को सही कर्व मिलता है। कूबड़ में हमारी पीठ ऊपर निकल जाती है तो वहीं, भुजंगासन में इसका उल्टा हमारी पीठ अंदर की तरफ हो जाती है। यह आसन इस तरह के आसन का सही हल है। भुजंगासन करने से धीरे-धीरे आपकी सी शेप बॉडी ठीक होने लगती है। हमारा शरीर व रीढ़ की हड्डी सामान्य स्थिति में आने लगती है। सी बॉडी शेप वालों पर गर्दन पर भी दबाव पड़ता है, भुजंगासन करने से वह दवाब भी खत्म होता है और हमारा शरीर सामान्य रूप से काम करने लगता है। इस आसन की नियमित तौर पर प्रैक्टिस करने से फायदा मिलता है।

### करने का तरीका

- पेट के बल लेट जाएं।
- दोनों पैरों और घुटनों को आपस में मिला लें।
- अपनी दोनों हाथों की हथेलियों को कंधे के नीचे रखें।
- अपनी उंगलियों को जमीन पर फैला लें।
- अपनी कोहनियों को शरीर से चिपकाकर और थोड़ा मोड़ कर रखें
- सांस भरते हुए अपनी चिन (Chin) और छाती वाले हिस्से को ऊपर उठा लें।
- इस पॉश्चर में 15-20 सेकेंड होल्ड करें।
- सांस छोड़ते हुए वापस जमीन पर आ जाएं। और विश्राम करें।

हर तरह के बॉडी पॉश्चर को ठीक करने के लिए अलग-अलग योगासन हैं। इन्हें घर पर ही करके आप अपना बॉडी पॉश्चर ठीक कर सकते हैं।

### Read Next

#### मजबूत हड्डियां चाहिए तो रोज करें ये 4 योगासन, एक्सपर्ट से जानें फायदे और करने का तरीका

Disclaimer

इस जानकारी की सटीकता, समयबद्धता और वास्तविकता सुनिश्चित करने का हर सम्भव प्रयास किया गया है हालांकि इसकी नैतिक जि़म्मेदारी ओन्लीमायहेल्थ डॉट कॉम की नहीं है। हमारा आपसे विनम्र निवेदन है कि किसी भी उपाय को आजमाने से पहले अपने चिकित्सक से अवश्य संपर्क करें। हमारा उद्देश्य आपको जानकारी मुहैया कराना मात्र है।

TAGS

Copyright © 2024 MMI ONLINE LTD

ABC Digital